**Marija Vasić** **-** flauta – rođena je 1978. u Novom Sadu, gde je završila nižu i srednju Muzičku školu “Isidor Bajić”. Na Akademiji umetnosti u Novom Sadu diplomirala je u klasi prof. Marijana Egića, a potom se specijalizovala na Odseku za kamernu muziku u klasi prof. Sonje Antunić. Tokom školovanja osvojila je brojne nagrade na republičkim i međunarodnim takmičenjima kao solista i član kamernih ansambala. Pohađala je i seminare kod prof. Jurija Dolžikova (Rusija) i Andraša Kanjua (Mađarska). Od 2003. je zaposlena u Orkestru Opere Srpskog narodnog pozorišta u Novom Sadu, a od 2008. je i član Vojvođanskih simfoničara, a sada i Vojvođanskog simfonijskog orkestra. Svirala je i u Narodnom orkestru Radio televizije Vojvodina, Zrenjaninskoj filharmoniji, Vojvođanskom kamernom orkestru, Kamernom orkestru „Orfelin”.